BOSNA I HERCEGOVINA
[bookmark: entitet]REPUBLIKA SRPSKA 
[bookmark: sud]OSNOVNI SUD U ŠAMCU 
[bookmark: broj_predmeta]Broj: 90 0 K 064475 25 K 
[bookmark: grad][bookmark: danasnji_datum]Šamac, 10.04.2025. 


U IME REPUBLIKE SRPSKE !

Osnovni sud u Šamcu, sudija Arfan Aboudil, kao sudija pojedinac, uz sudjelovanje zapisničara Dragane Pavlović u krivičnom predmetu protiv optuženog Đ.R. sin S., nastanjen u mjestu P. …, B.d. BiH, sa boravištem na adresi …, opština P., zbog počinjenog krivičnog djela Nasilje u porodici ili porodičnoj zajednici iz člana 190. stav 1. Krivičnog zakonika Republike Srpske, a po potvrđenoj optužnici Okružnog javnog tužilaštva Doboj broj: T15 0 KT 0036648 23 od 07.09.2023. godine, nakon održanog ročišta za razmatranje izjave o priznanju krivnje i izricanju krivično pravne sankcije, u prisutnosti OJT Doboj tužioca Đurić Neđe, optuženog Đ.R., te oštećene A.Ž.Đ. dana 10.04.2025. godine donio je i javno objavio:


P R E S U D U 

OPTUŽENI Đ.R sin S. i majke P., rođen dana .... godine u G., nastanjen u mjestu P. …, B.d.BiH, sa boravištem na adresi …, opština P., pismen, završio srednju školu, oženjen, po nacionalnosti Srbin, državljanin BIH, JMB …, osuđivan, ne vodi se postupak za drugo krivično delo

KRIV JE 
ŠTO JE:

[bookmark: _Hlk150421120]U dužem vremenskom periodu primenom nasilja, drskim i bezobraznim ponašanjem, ugrožavao spokojstvo i psihički integritet svoje bivše supruge A.Ž.Đ., na način da je često dolazilo do svađa između njih, zbog čega je došlo do razvoda braka dana 28.12.2021. godine, ali je isti i dalje nastavio uznemiravanje oštećene A.Ž.Đ., pa je tako dana 09.01.2023. godine oko 21,00 čas u mestu L.,  došao do ugostiteljskog objekta “(…)” u kojem se A.Ž.Đ. nalazila sa prijateljicama B.S. i A.V., te prišao njihovom stolu i rukama oštećenu A.Ž.Đ. uhvatio za ruku i izvukao napolje, te je udario otvorenom šakom u predelu glave, a nakon toga više puta udario i nogama u predelu glave i tela, te su prijateljice uspele da ih razdvoje,  zbog čega se A.Ž.Đ. i obratila lekaru, a svi postupci njenog bivšeg supruga ugrozili su njeno spokojstvo,

	dakle, primenom nasilja ugrozio spokojstvo i psihički integritet člana svoje porodice, 

	čime je, učinio krivično delo nasilje u porodici ili porodičnoj zajednici iz člana 190. stav 1.  Krivičnog zakonika Republike Srpske,


Pa se na temelju istih zakonskih propisa a uz primjenu člana 49. KZ RS izriče 

         NOVČANA KAZNA U IZNOSU OD 
2.500,00 KM (DVIJE HILJADE I PET STOTINA  KONVERTIBILNIH MARAKA)

koju je optuženi dužan platiti u roku od tri mjeseca od dana pravosnažnosti presude.

Na temelju čl. 108. st. 3 . ZKP-a RS  oštećena A.Ž.Đ. se sa imovinsko pravnim zahtjevom upućuje na parnicu.

[bookmark: _Hlk182995305]Na temelju čl. 99. st. 1. ZKP-a RS optuženi se obavezuje na plaćanje troškova krivičnog postupka na ime troškova sudsko medicinskog vještačenja u iznosu od  150,00 (stotinu i pedeset konvertibilnih maraka) KM i paušala za rad suda u iznosu od 150,00 (stotinu i pedeset konvertibilnih maraka) KM, odnosno na ukupne troškove u iznosu od 300,00 (tri stotine konvertibilnih maraka) KM u roku od 90 (devedeset) dana od dana pravosnažnosti presude.


O b r a z l o ž e n j e

Okružno tužilaštvo u Doboju podnijelo je ovome sudu optužnicu broj: : T15 0 KT 0036648 23 od 07.09.2023. godine protiv optuženog Đ.R. sina S., nastanjen u mjestu P. …, B.d. BiH, sa boravištem na adresi …, opština P., zbog počinjenog krivičnog djela Nasilje u porodici ili porodičnoj zajednici iz člana 190. stav 1. Krivičnog zakonika Republike Srpske.

Osnovni sud u Šamcu potvrdio je optužnicu dana  09.04.2024 godine.

Nakon potvrđivanja optužnice, a u skladu sa članom 243. i 244. Zakona o krivičnom postupku Republike Srpske, sud je pozvao optuženog da se izjasni o priznanju ili poricanju krivnje za djelo koje mu se optužnicom stavlja na teret.  

Na ročištu za prethodno saslušanje održanom dana 17.02.2025. godine, optuženi je izjavio da priznaju krivnju za počinjeno krivično djelo za koje se tereti optužnim aktom.

Sud je u skladu sa navedenim zakazao i dana 10.04.2025. godine održao ročište za razmatranje izjave o priznanju krivnje optuženog i izricanju krivično pravne sankcije.

Na predmetnom ročištu tužitelj Đ.N. je izjavio da u konkretnom slučaju iz dokaza koji su uloženi u sudski spis i priznanja optuženog nesporno proizilazi da je isti krivi za krivično djelo koje mu je optužnicom stavljeno na teret, na način kako je to činjenično i pravno opisano u samoj optužnici, te je predložio sudu da optuženog proglasi krivim, kazni u skladu sa zakonom, pri tome vodeći računa o svim olakšavajućim i otežavajućim okolnostima na strani optuženog .

Na predmetnom ročištu optuženi je u cijelosti ostao kod izjave da priznaju izvršenje krivičnog djela koje mu se stavlja na teret optužnim aktom, te da se kaje za učinjeno djelo.
 
Prije prihvaćanja izjave o priznanju krivnje, sud je u smislu čl. 245. st. (1)  ZKP-a RS ispitao optuženog na okolnosti koje su u navedenom članu naznačene.

Nakon ovakve provjere sud je stekao uvjerenje da je optuženi izjavu o priznanju krivnje dao   dobrovoljno, svjesno, i sa razumijevanjem, te da je bio upoznat sa mogućim posljedicama, uključujući i posljedice vezane za imovinsko pravni zahtjev i troškove krivičnog postupka.

Sud se uvjerio da je optuženi razumio da se izjavom o priznanju krivnje odriče prava na suđenje, te da je izjava o priznanju krivnje nedvosmislena.

U vezi sa navedenim na predmetnom ročištu oštećena A.Ž.Đ. se na pitanje suda u vezi imovinsko pravnog zahtjeva i gonjenja krivičnog postupka izjasnila da nakon događaja od 09.01.2023. godine nije bilo problema i nesuglasica sa bivšim suprugom Đ.R.. U vezi imovisnko pravnog zahtjeva je navela da isti neće postavljati i da ne traži naknadu štete, a u vezi krivičnog gonjenja se izjasnila da ne traži krivično gonjenje. 

Nakon toga sud je izvršio uvid u materijalne dokaze koji su prikupljeni protiv optuženog i to: 

1. Zapisnik o ispitivanju osumnjičenog broj 15-4/01-02-6/23 od 12.01.2023. godine
2. [bookmark: _Hlk195535308]Zapisnik o saslušanju oštećene A.Ž.Đ. broj 15-4/01-02-03/23 od 11.01.2023. godine
3. Zapisnik o saslušanju svedoka A.B. broj 15-4/01-02-4/23 od 11.01.2023. godine
4. Zapisnik o saslušanju svedoka B.S. broj 15-4/01-2-5/23 od 11.01.2023. godine
5. Zapisnik o privremenom oduzimanju predmta broj 15-4/01-04/23
6. Potvrda o privremenom oduzmanju predmeta bez naredbe broj 15-4/01-04/23
7. Zahtev za izdavanje naredbe za privremeno oduzimanje predmeta broj 15-4/01-230-22/22 od 12.01.2023. godine
8. Nalaz veštaka Prof. dr sci. med. Željka P. Karana, zaposlenog u J.Z.U. Zavod za sudsku medicinu, Republike Srpske  sa fakutrom na iznos od 150,00 KM
9. Nalaz i mišljenje lekara na ime A.Ž.Đ. od dana 09.01.2023. godine
10. Specijalistički nalaz i mišljenje na ime A.Ž.Đ. od dana 09.01.2023. godine 
11. Službena zabeleška broj 15-4/01-11/23 od 10.01.2023. godine
12. Porcena rizika u slučaju prijave nasilja u prodici broj 15-4/01-230-22/23 od 11.01.2023. godine
13. Izvod iz kaznene evidencije na ime Đ.R.

U skladu sa navedenim sud je cijenio dokaze u vidu  Zapisnik o ispitivanju osumnjičenog broj 15-4/01-02-6/23 od 12.01.2023. godine, Zapisnik o saslušanju oštećene A.Ž.Đ. broj 15-4/01-02-03/23 od 11.01.2023. godine, Zapisnik o saslušanju svedoka A.B. broj 15-4/01-02-4/23 od 11.01.2023. godine i Zapisnik o saslušanju svedoka B.S. broj 15-4/01-2-5/23 od 11.01.2023. godine iz kojih proističe da je optuženi  dana 09.01.2023. godine oko 21,00 čas u mestu L.,  došao do ugostiteljskog objekta “(…)” u kojem se A.Ž.Đ. nalazila sa prijateljicama B.S. i A.V., te prišao njihovom stolu i rukama oštećenu A.Ž.Đ. uhvatio za ruku i izvukao napolje, te je udario otvorenom šakom u predelu glave, a nakon toga više puta udario i nogama u predelu glave i tela, te su prijateljice uspele da ih razdvoje,  zbog čega se A.Ž.Đ. i obratila ljekaru.


Cijeneći dokaze u vidu  Zapisnik o privremenom oduzimanju predmta broj 15-4/01-04/23, Potvrda o privremenom oduzmanju predmeta bez naredbe broj 15-4/01-04/23 i Zahtev za izdavanje naredbe za privremeno oduzimanje predmeta broj 15-4/01-230-22/22 od 12.01.2023. godine proizilazi da  je  od oštećene A.Ž.Đ. izuzeto Nalaz i mišljenje lekara na ime A.Ž.Đ. od dana 09.01.2023. godine i Specijalistički nalaz i mišljenje na ime A.Ž.Đ. od dana 09.01.2023. godine te da je isto depoovano u PS Pelagićevo.

Cijeneći dokaz u vidu  Nalaz veštaka Prof. dr sci. med. Željka P. Karana, zaposlenog u J.Z.U. Zavod za sudsku medicinu, Republike Srpske  sa fakutrom na iznos od 150,00 KM sud je utvrdio da  je izdata naredba za vještačenje od strane tužilaštva o vrsti, težini i mehanizmu nastanka povreda oštećene te da je cijeneći nmedicinsku dokumentaciju na ime oštećene vještak dr. Željka P. Karana iz JZU Zavod za sudsku medicinu Republike Srpske naveo da kod oštećene nisu konstatovane niti opisane bilo kakve povrde prihvatljive sa forenzičkog aspekta te da je dijagnoza „udarci u predjelu lica i obije potkoljenice“ očigledno napisana na osnovu iskaza oštećene. Za navedeno je izdata faktura OJT u Doboju na iznos od 150,00 KM. 

Cijeneći dokaze u vidu Nalaz i mišljenje lekara na ime A.Ž.Đ. od dana 09.01.2023. godine i Specijalistički nalaz i mišljenje na ime A.Ž.Đ. od dana 09.01.2023. godine sud je utvrdio da dana 09.01.2023.godine obavljen pregled oštećene u JZU Zdravstveni centar Brčko te da je  konstatovano da je oštećena prilikom pregleda izjavila da su joj nanesene povrede od optuženog u predjelu lica te donjih ekstremiteta, da je isto „za sada“ kvalifikovano kao laka tjelesna povreda ( nalaz broj protokola 218/23 od 09.01.2023.godine) .

Cijeneći dokaz Službena zabeleška broj 15-4/01-11/23 od 10.01.2023. godine sud je utvrdio da su po prijavi oštećene postupali policijski službenici PS Pelagićevo M.G. i D. J. dana 09.01.2023.godine u 21.50 sati u  mjestu L., u ugostiteljskom objektu “(…)” na području opštine D.Ž., te da su tom prilikom konstatovali da su obavili razgovor sa oštećenom  koja je navela da ju je optuženi istukao i da je ista upućena ljekaru na pregled.

Cijeneći dokaz u vidu Porcena rizika u slučaju prijave nasilja u prodici broj 15-4/01-230-22/23 od 11.01.2023. godine sud je utvrdio da su pripadnici PS Pelagićevo procjenili da postoji umjeren rizik od ponavljanja budući da je brak između optuženog i oštećene razveden i da oštećena živi u B. i ne dolazi često na područje koje pokriva PS Pelagićevo.

Cijeneći dokaz u vidu Izvoda iz KE na ime Đ.R. sud je utvrdio da je optuženi do sada  osuđivan i to presudom Osnovnog suda u Modriči Kps 191/2004 od 11.04.2005.godine zbog krivičnog djela krađa iz člana 231. st. 1 KZ RS , za koje mu je izrečena uslovna osuda u vidu kazne zatvora u trajanju od 4 mjeseca a koja se neće izvršiti ukoliko u roku od 1 godine ne počini novo krivično djelo, zatim presudom Osnovnog suda u Modriči  broj 86 0 K 000390 08 K od 14.10.2009.godine zbog krivičnog djela teške krađa iz člana 232. st. 1 KZ RS , za koje mu je izrečena  kazna zatvora u trajanju od 6 mjeseci koju je izdržao te presudom Osnovnog suda Brčko distrikta BiH broj 96 0 K 005274 10 K od 09.06.2010.godine ( pravosnažna 05.07.2010.godine)  zbog krivičnog djela falsifikovanje isprava iz člana 367. st. 2 u vezi sa st. 1 KZ BD BiH , za koje mu je izrečena uslovna osuda u vidu kazne zatvora u trajanju od 3 mjeseca a koja se neće izvršiti ukoliko u roku od 2 godine ne počini novo krivično djelo.

Nakon dane izjave od optuženog te uvida u izvedene dokaze sud je objavio da prihvata izjavu o priznanju krivnje optuženog, budući da je nesporno utvrdio da je izjava o priznanju krivnje optuženog u saglasnosti sa svim izvedenim dokazima o strane tužilaštva, te da su nesporno ispunjeni uslovi za prihvatanje izjave o priznaju krivnje, pa je u skladu sa čl. 245. st. (2). ZKP-a RS, zakazao pretres za izricanje krivično pravne sankcije.

Dakle, nakon ocjene svih dokaza pojedinačno i u međusobnoj vezi sud je utvrdio da kod ovih dokaza nema nikakvih protivrječnosti, te da se u radnjama optuženog stiču sva bitna obilježja predmetnog krivičnog djela, za koje krivično djelo ga je sud i oglasio krivim.

Prihvatajući spomenute dokaze optužbe  te dovodeći u vezu te materijalne dokaze sa izjavom o priznanju krivnje optuženog sud je zaključio da je optuženi učinio krivično djelo nasilje u porodici ili porodičnoj zajednici iz člana 190. stav 1.  Krivičnog zakonika Republike Srpske, na način opisan u izreci presude. 

Prilikom odlučivanja o vrsti i visini krivične sankcije sud je optuženim cijenio kako  olakšavajuće tako i otežavajuće okolnosti te je od olakšavajućih okolnosti uzeo priznanje i kajanje djela, protek vremena od preko 2 godine od izvršenja djela do presuđenja, njegovo ponašanje nakon izvršenja djela (oštećena A.Ž.Đ. na pitanje suda u vezi imovinsko pravnog zahtjeva i gonjenja krivičnog postupka izjavila da nakon događaja od 09.01.2023. godine nije bilo problema i nesuglasica sa bivšim suprugom Đ.R.) kao i da oštećena ne postavlja imovisnko pravni zahtjev niti traži krivično gonjenje optuženog dok je od otežavajućih okolnosti cijenio da je optuženi osuđivan, stoga je sud optuženom izrekao novčanu kaznu u iznosu od 2.500,00 KM kao prvobitno propisanu sankciju za izvršenje ovog krivičnog djela, cijeneći da je ista adekvatna težini počinjenog krivičnog djela i stepenu krivične odgovornosti optuženog, te se osnovano može smatrati da će se i ovom osudom postići svrha kažnjavanja shodno čl. 43. KZ RS, kako u smislu specijalne tako i u smislu generalne prevencije.

Na temelju čl. 108. st. 3 . ZKP-a RS  oštećena A.Ž.Đ. je sa imovinsko pravnim zahtjevom upućena na parnicu.

Imajući u vidu da je sud optuženog oglasio krivim, na temelju čl. 99. st. 1. ZKP-a RS optuženi je obavezan na plaćanje troškova krivičnog postupka na ime troškova sudsko medicinskog vještačenja u iznosu od  150,00 (stotinu i pedeset konvertibilnih maraka) KM i paušala za rad suda u iznosu od 150,00 (stotinu i pedeset konvertibilnih maraka) KM, odnosno na ukupne troškove u iznosu od 300,00 (tri stotine konvertibilnih maraka) KM u roku od 90 (devedeset) dana od dana pravosnažnosti presude.

 
  Zapisničar:                                                                                                     S u d i j a:
Dragana Pavlović                                                                                        Arfan Aboudil


POUKA: Protiv ove presude dopuštena je žalba Okružnom sudu u Doboju u roku od 15 dana od dana prijema iste a putem ovog suda.

  
